આનંદના આ સુપર 30માં અત્યાર સુધીમાં 330 વિદ્યાર્થીઓએ એડમિશન લીધું છે, જેમાંથી 281 વિદ્યાર્થીઓ આઇઆઇટીની પ્રવેશ પરીક્ષામાં પાસ થયા છે, બાકીના એન્જિનિયરિંગ ઇન્સ્ટિટ્યૂટમાં પહોંચ્યા છે. ડિસ્કવરી ચેનલ દ્વારા આનંદના આ સુપર 30 પર એક કલાકનો એપિસોડ તૈયાર કરવામાં આવ્યો હતો, ટાઇમ્સ સામાયિક દ્વારા સુપર-30ને એશિયાની સૌથી ઉત્તમ શાળાનું નામ આપવામાં આવ્યું હતું. આ સિવાય પણ સુપર 30 પર અનેક ડોક્યુમેન્ટ્રી ફિલ્મ બની છે, દેશ અને વિદેશના અનેક પુસ્કારો દ્વારા આનંદ કુમારનું સન્માન કરવામાં આવ્યું છે. આનંદ કુમાર આજે દેશના રિયલ હીરો બન્યા છે. જેને સંપૂર્ણ ભારત હૃદયથી સલામ કરે છે.